|  |
| --- |
| **Objekta higiēniskais novērtējums** |
| Rīgā |

|  |
| --- |
| 08.05.2023 |

|  |
| --- |
| 1. **Objekta nosaukums:** Bērnu diennakts nometnes “Teātra nometne INSPIRE” un “Hip-Hop family” |
| 1. **Objekta īpašnieks:** Nomnieks -Sabiedrība ar ierobežotu atbildību “Teātris INSPIRE”, reģistrācijas Nr. 40203395117 |
| 1. **Objekta adrese:** “Sniedzes”, Tomes pagasts, Ogres novads |
| 1. **Novērtēšanu veica:** 25.04.2023. vides veselības analītiķe Jeļena Gorjačeva un Rīgas Stradiņa universitātes studentes Ērika Dubava, Ginta Egle, Linda Lībere, Asnate Moiseja, Linda Ogle |
| 1. **Novērtēšanā piedalījās:** Īpašnieks Eižens Kanskis |
| 1. **Konstatēts:**   **6.1. Vispārīgās ziņas par objektu/ objekta raksturojums**  SIA “Teātris INSPIRE” 2023.gada vasarā organizē bērnu aktīvās atpūtas diennakts nometnes “Teātra nometne INSPIRE” un “Hip-Hop family”, kas notiks no 11. jūnija līdz 17. jūnijam un no 2. jūlija līdz 8. jūlijam kempinga “Sniedzes” teritorijā, Tomes pagastā, Ogres novadā. Teātra nometne paredzēta bērniem vecumā no 8 līdz 12 gadiem, kur dalībnieki varēs apgūt aktiermākslas pamatus. Vasaras nometne “Hip-Hop family” paredzēta bērniem vecumā no 8 līdz 14 gadiem, kur dalībnieki varēs apgūt break dance un hip-hop deju pamatus. Katrā nometnē maksimālais dalībnieku skaits ir 30. Kempinga teritorijā atrodas guļbaļķu mājiņas. Četrās vientipa mājiņās ir 4 gultasvietas un sešās vientipa mājiņās ir 6 gultasvietas ar tualetes telpu. Dalībnieki dzīvos nometnes teritorijā kempinga tipa mājiņās līdz 6 cilvēkiem mājiņā ( Žube, Sīļi, Cielavas, Cīruļi, Kaijas, Irbes). Lielo mājiņu iekštelpu kopējā platība ir ~ 24,4m2 un ārtelpu ir ~10,0m2. Mājiņās ir vienguļamās gultas. Kempinga “Sniedzes” personāls nodrošinās nometnes dalībniekus ar tīriem gultas piederumiem (spilveni, segas, matrači) un gultas veļu. Atsevišķā ēkā ir pieejamas tualetes telpas un dušas telpas zēniem un meitenēm, ka arī halle ar virtuves zonu. Sanitārajos mezglos personīgās higiēnas ievērošanas apstākļi ir nodrošināti.  Teritorija ir labiekārtota. Ir peldvietas zona un volejbola laukums. Peldvieta „Daugava” ūdens kvalitātes atbilst normatīvu aktu prasībām un tajā ir atļauts peldēties.  **6.2. Iekštelpu virsmu apdare**  Atbilst telpu funkcijai.  **6.3. Apgaismojums**  Dabiskais un mākslīgais.  **6.4. Siltumapgāde**  Vietējā siltumapgāde - malkas apkure, elektriskā, granulu katls.  **6.5. Gaisa apmaiņa**  Telpās caur logiem un durvīm. Sanitārajos mezglos ir nodrošināta dabiskā nosūces ventilācijas sistēma ar sadzīves ventilatora palīdzību.  **6.6. Ūdens apgāde**  Vietējā - dziļurbums. Iesniegts 26.04.2023. BIOR laboratorijas dzeramā ūdens testēšanas pārskats Nr. PV-2023-P-21584.01., tā rezultāti pēc izmeklētajiem mikrobioloģiskajiem un ķīmiskajiem rādītājiem atbilst Ministru kabineta 2017. gada 14. novembra noteikumiem Nr. 671 “Dzeramā ūdens obligātās nekaitīguma un kvalitātes prasības, monitoringa un kontroles kārtība”.  Peldvieta „Daugava” 24.04.2023. BIOR laboratorijas ūdens kvalitātes testēšanas pārskats Nr. PV-2023-P-21585.01., tā rādītāji atbilst 28.11.2017. Ministru kabineta noteikumiem Nr.692 “Peldvietas izveidošanas, uzturēšanas un ūdens kvalitātes pārvaldības kārtība”.  Autonomā karstā ūdens apgādes sistēma. Sanitārajos mezglos ir nodrošināta karstā ūdens cirkulācija.  **6.7. Kanalizācijas sistēma**  Vietējā kanalizācijas sistēma - izsmeļamās bedres.  **6.8. Teritorijas labiekārtošana**  Teritorija ir labiekārtota un apzaļumota. Ir peldvietas zona ar ģērbtuvēm un volejbola laukumu.  **6.9. Vides pieejamība**  Nav paredzēta. Nometnes darbībā nepiedalīsies dalībnieki ar funkcionālajiem traucējumiem.  **6.10.Riska faktoru novērtēšana un cita informācija**  Peldēties pieaugušo uzraudzībā un dienas gaismā. |
| **7. Slēdziens**  Objekts “Bērnu diennakts nometnes “Teātra nometne INSPIRE” un “Hip-Hop family” Ogres novadā, Tomes pagastā, “Sniedzes” atbilst higiēnas prasībām. |
| 1. **Rekomendējamie pasākumi**   Objekta darbības laikā ievērot:  **-** ar Veselības ministriju 15.06.2022. saskaņotās „Vadlīnijas piesardzības pasākumiem bērnu nometņu organizētājiem” un regulāri sekot līdzi vadlīniju papildinājumiem un/vai atjauninājumiem;   * Ministru kabineta 28.09.2021. noteikumus Nr. 662 „Epidemioloģiskās drošības pasākumi Covid-19 infekcijas izplatības ierobežošanai”, 01.09.2009. noteikumus Nr. 981 „Bērnu nometņu organizēšanas un darbības kārtība” prasības, kā arī pretepidēmiskā režīma ievērošanu un bērnu veselībai drošu vidi;   **-** nodrošināt tualetes telpas ar šķidrajām ziepēm roku mazgāšanai, tualetes papīru un vienreizējās lietošanas roku susināšanas līdzekļiem (vienreizējās lietošanas dvieļi) vai roku žāvēšanas iekārtām;   * katram dalībniekam nodrošināt savu guļamvietu; * pirms nometnes darbības uzsākšanas personālam ir jāsaņem ārsta atļauja darbam, saskaņā ar Ministru kabineta 24.07.2018. noteikumu Nr. 447 „Noteikumi par darbiem, kas saistīti ar iespējamu risku citu cilvēku veselībai, un obligāto veselības pārbaužu veikšanas kārtība” prasībām. |

|  |  |
| --- | --- |
| Sabiedrības veselības departamenta |  |
| Higiēnas novērtēšanas nodaļas vides veselības analītiķe | Jeļena Gorjačeva |

|  |
| --- |
| Jeļena Gorjačeva, tālr. 67081537 |
| jelena.gorjaceva@vi.gov.lv |